 பவாநந்தர் உரைஇஃது தற்பவத்தின் இலக்கணம் உணர்த்துகின்றது.  பதவுரை ஆரியச் சிறப்பெழுத்தால் = ஆரியச் சிறப்பு எழுத்தாலும்,  பொது சிறப்பால் ஆன ஈர் எழுத்தால் = பொதுவும் சிறப்புமாகிய இரண்டெழுத்தாலும்,  அமைவது= தமிழிற் சிதைந்து வந்து அமைந்திருப்பது,  தற்பவம் = தற்பவம் எனப்படும்.  பொழிப்புரை ஆரியச் சிறப்பெழுத்தாலும், பொதுவும் சிறப்பும் ஆகிய இரண்டெழுத்தாலும் தமிழிற் சிதைந்துவந்து அமைந்திருப்பது தற்பவம் எனப்படும். உதாரணம்: சுகி, போகி - இவை சிறப்பு. அரன், அரி - இவை பொது. ஆர்யம்-வடசொல். ஆரியச் சிறப்பெழுத்து - வடமொழிக்கே உரிய சிறப்பெழுத்து. பொதுச் சிறப்பு- வடமொழிக்கும் தென்மொழிக்கும் பொதுவும், வடமொழிக்குச் சிறப்பும் ஆகிய இருவகை எழுத்து.